ՀԱՎԵԼՎԱԾ

Եվրասիական տնտեսական բարձրագույն խորհրդի 20\_թվականի թիվ\_որոշման

**ՓՈՓՈԽՈՒԹՅՈՒՆՆԵՐ**

Եվրասիական տնտեսական հանձնաժողովի աշխատանքի
կանոնակարգում կատարվող

1. Նշված կանոնակարգի թիվ 1 հավելվածում՝

ա) 5-րդ եւ 6–րդ կետերը շարադրել հետեւյալ խմբագրությամբ.

«5. Ապրանքների այն կատեգորիաների սահմանումը, որոնց ժամանակավոր գտնվելը եւ օգտագործումը Միության մաքսային տարածքում, «ժամանակավոր ներմուծում (թույլտվություն)» մաքսային ընթացակարգին համապատասխան, թույլատրվում է առանց ներմուծման մաքսատուրքերի, հարկերի վճարման, այդպիսի ժամանակավոր գտնվելու եւ օգտագործելու պայմանների, ինչպես նաեւ այդպիսի ժամանակավոր գտնվելու եւ օգտագործելու վերջնաժամկետների:

6. Ապրանքների այն կատեգորիաների սահմանումը, որոնց նկատմամբ, բացի Եվրասիական տնտեսական միության մաքսային օրենսգրքով (այսուհետ՝ Միության մաքսային օրենսգիրք) նախատեսված ընթացակարգերից, կիրառվում է հատուկ մաքսային ընթացակարգ, ներառյալ՝ ապրանքների այդ կատեգորիաներին պատկանող կամ չպատկանող ապրանքների սահմանումը:».

բ) լրացնել հետեւյալ բովանդակությամբ 61 - 64 կետեր.

«61. Միության մաքսային օրենսգրքով նախատեսված ապրանքների կատեգորիաներին պատկանող կամ չպատկանող այն ապրանքների, որոնց նկատմամբ կիրառվում է հատուկ մաքսային ընթացակարգ, ինչպես նաեւ այն միջազգային պաշտոնական ցուցահանդեսների բնութագրերի սահմանումը, որոնց կազմակերպման եւ անցկացման համար օտարերկրյա ապրանքները ձեւակերպվում են հատուկ մաքսային ընթացակարգով:

62. Հատուկ մաքսային ընթացակարգով ապրանքների ձեւակերպման պայմանների եւ հատուկ մաքսային ընթացակարգի կիրառման կարգի սահմանումը՝ կախված ապրանքների այն կատեգորիաներից, որոնց նկատմամբ կիրառվում է հատուկ մաքսային ընթացակարգը:

63. Լրացուցիչ պայմանների, որոնց պահպանման դեպքում Միության մաքսային օրենսգրքով նախատեսված անձինք կարող են հանդես գալ որպես հատուկ մաքսային ընթացակարգով ձեւակերպվող ապրանքների հայտարարատուներ, ինչպես նաեւ այլ անձանց եւ այն պայմանների սահմանումը, որոնց պահպանման դեպքում այդ անձինք կարող են հանդես գալ որպես նշված ապրանքների հայտարարատուներ:

64. Մտավոր սեփականության օբյեկտների նկատմամբ իրավունքների պաշտպանության միջոցներ ձեռնարկելու դեպքերի եւ կարգի սահմանումն ապրանքների առանձին կատեգորիաների համար, որոնց նկատմամբ կիրառվում է հատուկ մաքսային ընթացակարգը։».

գ) լրացնել հետեւյալ բովանդակությամբ 71 կետ.

«71. Միության մաքսային տարածք ներմուծվող (ներմուծված) ապրանքների նկատմամբ ներմուծման մաքսատուրքի դրույքաչափը նվազեցնելու միջոցով սակագնային արտոնություններ տրամադրելու դեպքերի համար Միության մաքսային օրենսգրքով նախատեսված հանգամանքներից տարբեր այլ հանգամանքների սահմանումը, որոնց ի հայտ գալու դեպքում դադարում է ներմուծման մաքսատուրքեր վճարելու պարտավորությունը եւ (կամ) վրա է հասնում ներմուծման մաքսատուրքերը վճարելու ժամկետը։».

դ) լրացնել հետեւյալ բովանդակությամբ 121 - 123 կետեր.

«121. Միության մաքսային տարածքից արտահանվող ապրանքների ծագումը որոշելու կանոնների հաստատումը:

122. Սակագնային առանձնաշնորհումների վերականգնման դեպքերի եւ պայմանների սահմանումը:

123. Միության մաքսային օրենսգրքով նախատեսված դեպքերից բացի այն դեպքերի սահմանումը, երբ ապրանքի ծագումը համարվում է չհաստատված։».

ե) 114-րդ, 116-րդ եւ 117-րդ կետերում «ապրանքների օգտագործմամբ» բառերը փոխարինել «ապրանքներից» բառով.

զ) 118-121-րդ կետերը շարադրել հետեւյալ խմբագրությամբ.

«118. Այն ապրանքների եւ (կամ) ապրանքների կատեգորիաների ցանկի սահմանումը, որոնց նկատմամբ չի կիրառվում «ազատ պահեստ» մաքսային ընթացակարգը:

119. «Ազատ պահեստ» մաքսային ընթացակարգով ձեւակերպված օտարերկրյա ապրանքներից պատրաստված (ստացված) ապրանքները Միության ապրանքներ ճանաչելու համար բավարար պայմանների, արտադրական եւ տեխնոլոգիական գործառնությունների ցանկի սահմանումը։

120. Այն գործառնությունների ցանկի սահմանումը, որոնց կատարումը «ազատ պահեստ» մաքսային ընթացակարգով ձեւակերպված օտարերկրյա ապրանքներից պատրաստված (ստացված) ապրանքների կարգավիճակը որոշելիս չի համապատասխանում բավարար վերամշակման չափանիշներին:

121. Արժեքային (ադվալորային) բաժնի կանոնը որպես «ազատ պահեստ» մաքսային ընթացակարգով ձեւակերպված օտարերկրյա ապրանքներից պատրաստված (ստացված) ապրանքների բավարար վերամշակման չափանիշ օգտագործելու կարգի սահմանումը:».

է) ավելացնել հետեւյալ բովանդակությամբ 1211 կետ.

«1211. «Ազատ պահեստ» մաքսային ընթացակարգով ձեւակերպված օտարերկրյա ապրանքներից պատրաստված (ստացված) ապրանքների hաշվարկային արժեքը որոշելու կարգի հաստատումն այն դեպքում, երբ ապրանքների այդպիսի հաշվարկային արժեքը հիմք է ներմուծման մաքսատուրքերն արժեքային (ադվալորային) դրույքաչափով հաշվարկելու համար:».

ը) 124-128-րդ կետերը շարադրել հետեւյալ խմբագրությամբ.

«124. «Ազատ մաքսային գոտի» մաքսային ընթացակարգով ձեւակերպման ոչ ենթակա ապրանքների եւ (կամ) ապրանքների կատեգորիաների ցանկի սահմանումը:

125. Այն գործողությունների, այդ թվում՝ գործառնությունների ցանկի սահմանումը, որոնք չեն կարող կատարվել «ազատ մաքսային գոտի» մաքսային ընթացակարգով ձեւակերպված ապրանքների նկատմամբ:

126. «Ազատ մաքսային գոտի» մաքսային ընթացակարգով ձեւակերպված օտարերկրյա ապրանքներից պատրաստված (ստացված) ապրանքները Միության ապրանքներ ճանաչելու համար բավարար պայմանների, արտադրական եւ տեխնոլոգիական գործառնությունների ցանկի սահմանումը:

127. Այն գործառնությունների ցանկի սահմանումը, որոնց կատարումը «ազատ մաքսային գոտի» մաքսային ընթացակարգով ձեւակերպված օտարերկրյա ապրանքներից պատրաստված (ստացված) ապրանքների կարգավիճակը որոշելիս չի համապատասխանում բավարար վերամշակման չափանիշներին:

128. Արժեքային (ադվալորային) բաժնի կանոնը որպես «ազատ մաքսային գոտի» մաքսային ընթացակարգով ձեւակերպված օտարերկրյա ապրանքներից պատրաստված (ստացված) ապրանքների բավարար վերամշակման չափանիշ օգտագործելու կարգի սահմանումը:».

թ) լրացնել հետեւյալ բովանդակությամբ 1281 - 1286 կետերով՝

«1281. Այն դեպքերը եւ (կամ) պայմանների սահմանումը, երբ Միության մաքսային օրենսգրքով նախատեսված դեպքերում անդամ պետության մաքսային մարմնի թույլտվությամբ թույլատրվում է «ազատ մաքսային գոտի» մաքսային ընթացակարգով ձեւակերպված ապրանքների եւ (կամ) «ազատ մաքսային գոտի» մաքսային ընթացակարգով ձեւակերպված ապրանքներից պատրաստված (ստացված) ապրանքների արտահանումն ազատ (հատուկ, առանձնահատուկ) տնտեսական գոտու տարածքից՝ առանց «ազատ մաքսային գոտի» մաքսային ընթացակարգի գործողությունն ավարտելու, ինչպես նաեւ անդամ պետության տարածքի այն մասի սահմանումը, որտեղ թույլատրվում է այդ արտահանումը:

1282. Միության մաքսային օրենսգրքով նախատեսված գործառնություններից բացի այն գործառնությունների սահմանումը, որոնց կատարման համար Միության մաքսային օրենսգրքով նախատեսված դեպքում անդամ պետության մաքսային մարմնի թույլտվությամբ թույլատրվում է «ազատ մաքսային գոտի» մաքսային ընթացակարգով ձեւակերպված ապրանքների եւ (կամ) «ազատ մաքսային գոտի» մաքսային ընթացակարգով ձեւակերպված ապրանքներից պատրաստված (ստացված) ապրանքների արտահանումն ազատ (հատուկ, առանձնահատուկ) տնտեսական գոտու տարածքից՝ առանց «ազատ մաքսային գոտի» մաքսային ընթացակարգի գործողությունն ավարտելու:

1283. Այն դեպքերի սահմանումը, երբ ազատ (հատուկ, առանձնահատուկ) տնտեսական գոտու տարածքում թույլատրվում է «Ազատ մաքսային գոտի» մաքսային ընթացակարգով ձեւակերպված ապրանքների եւ (կամ) «Ազատ մաքսային գոտի» մաքսային ընթացակարգով ձեւակերպված ապրանքներից պատրաստված (ստացված) ապրանքների սպառումը, որն այլ է, քան «ազատ մաքսային գոտի» մաքսային ընթացակարգով ձեւակերպված՝ Միության մաքսային օրենսգրքով նախատեսված ապրանքների վերամշակման գործառնություններ կատարելու ժամանակ ապրանքների ծախսը (սպառումը)։

1284. Միության մաքսային օրենսգրքով նախատեսված դեպքերում «Ազատ մաքսային գոտի» մաքսային ընթացակարգի գործողությունն ավարտելու կարգի սահմանումը:

1285. Ազատ (հատուկ, առանձնահատուկ) տնտեսական գոտիների ռեզիդենտ (մասնակից, սուբյեկտ) չհանդիսացող անդամ պետությունների անձանց եւ այն դեպքերի սահմանումը, երբ այդ անձինք կարող են հանդես գալ որպես «Ազատ մաքսային գոտի» մաքսային ընթացակարգով ձեւակերպվող ապրանքների հայտարարատուներ:

1286. «Ազատ մաքսային գոտի» մաքսային ընթացակարգով ձեւակերպված օտարերկրյա ապրանքներից պատրաստված (ստացված) ապրանքների հաշվարկային արժեքը որոշելու կարգի հաստատումն այն դեպքում, երբ ապրանքների այդպիսի հաշվարկային արժեքը հիմք է ներմուծման մաքսատուրքերն արժեքային (ադվալորային) դրույքաչափով հաշվարկելու համար:».

ժ) 129–րդ կետը շարադրել հետեւյալ խմբագրությամբ.

«129. Այն դեպքերի սահմանումը, երբ Միության ապրանքները կարող են չգտնվել այն անդամ պետության տարածքում, որի մաքսային մարմին է ներկայացվում այդ ապրանքների մասին մաքսային հայտարարագիրը, ինչպես նաեւ այդ դեպքերում մաքսային գործառնությունների կատարման առանձնահատկությունների սահմանումը:».

ժա) լրացնել հետեւյալ բովանդակությամբ 1291 - 12930 կետեր.

«1291. «Մաքսային տարանցում» մաքսային ընթացակարգով ձեւակերպվող օտարերկրյա ապրանքների նկատմամբ հատուկ, հակագնագցման, փոխհատուցման տուրքերի վճարման պարտավորության կատարման ապահովում տրամադրելու դեպքերի սահմանումը:

1292. Այն գումարի չափի սահմանումը, որը չպետք է գերազանցի «բացթողում՝ ներքին սպառման համար» մաքսային ընթացակարգով ձեւակերպվող եւ մեկ ուղարկողի կողմից մեկ տրանսպորտային (փոխադրման) փաստաթղթով մեկ ստացողի հասցեով ներմուծվող ապրանքների ընդհանուր մաքսային արժեքը, եւ որի շրջանակներում այդ ապրանքների նկատմամբ ներմուծման մաքսատուրքերի, հարկերի վճարման պարտավորություն չի առաջանում:

1293. Այն գումարի չափի սահմանումը, որը չպետք է գերազանցի «ժամանակավոր ներմուծում (թույլտվություն)» մաքսային ընթացակարգով ձեւակերպվող եւ մեկ ուղարկողի կողմից մեկ տրանսպորտային (փոխադրման) փաստաթղթով մեկ ստացողի հասցեով ներմուծվող ապրանքների ընդհանուր մաքսային արժեքը, եւ որի շրջանակներում այդ ապրանքների նկատմամբ ներմուծման մաքսատուրքերի, հարկերի վճարման պարտավորություն չի առաջանում:

1294. Միության այն ապրանքների ցանկի սահմանումը, որոնց նկատմամբ անդամ պետությունների օրենսդրությամբ սահմանված են արտահանման մաքսատուրքերի դրույքաչափեր, որոնք չեն կարող օգտագործվել Միության մաքսային տարածքում վերամշակման գործառնությունները կատարելու ժամանակ, ինչպես նաեւ այն դեպքերի սահմանումը, երբ այդ ցանկում ընդգրկված ապրանքները կարող են օգտագործվել Միության մաքսային տարածքում վերամշակման գործառնություններ կատարելու ժամանակ:

1295. «Մաքսային տարածքից դուրս վերամշակում» մաքսային ընթացակարգի գործողությունն ավարտելու դեպքերի, պայմանների եւ կարգի սահմանումը՝ վերամշակումից հետո ստացվելիք արդյունքները «արտահանում» մաքսային ընթացակարգով ձեւակերպելով, ինչպես նաեւ այդ դեպքերում «արտահանում» մաքսային ընթացակարգով ձեւակերպվող՝ վերամշակումից հետո ստացվելիք արդյունքների նկատմամբ արտահանման մաքսատուրքերը, հարկերը հաշվարկելու եւ վճարելու առանձնահատկությունների սահմանումը:

1296. Այն տնկանյութի կամ սերմանյութի, բույսերի պաշտպանության միջոցների, գյուղատնտեսական տեխնիկայի, տոհմային անասնաբուծության օբյեկտների (գյուղատնտեսական տոհմային կենդանիներ, թռչուններ, ձուկ եւ տոհմային անասնաբուծության այլ օբյեկտներ), տոհմային արտադրանքի (նյութերի), կենդանիներին կերակրելու համար օգտագործվող մթերքի ցանկի սահմանումը, որոնց հետ կապված գյուղատնտեսական գործունեություն իրականացնող՝ անդամ պետությունների կազմակերպությունների կողմից Միության մաքսային տարածք ներմուծելու կամ նշված կազմակերպություններին դրանք մատակարարելու դեպքում կարող է տրամադրվել ներմուծման մաքսատուրքերի վճարման հետաձգում կամ տարաժամկետում:

1297. Միության մաքսային օրենսգրքով նախատեսվածից բացի՝ ներմուծման մաքսատուրքերի վճարման հետաձգում կամ տարաժամկետում տրամադրելու այլ հիմքերի սահմանումը:

1298. Այն ապրանքների, այդ թվում՝ հումքի, նյութերի, տեխնոլոգիական սարքավորումների, դրանց լրամասերի եւ պահեստամասերի ցանկի սահմանումը, որոնց նկատմամբ արդյունաբերական վերամշակման մեջ օգտագործման նպատակով Միության մաքսային տարածք դրանք ներմուծելու դեպքում կարող է տրամադրվել ներմուծման մաքսատուրքերի վճարման հետաձգում կամ տարաժամկետում, ինչպես նաեւ այդպիսի ապրանքներն արդյունաբերական վերամշակման մեջ օգտագործելու համար նախատեսված ապրանքների շարքին դասելու պայմանների սահմանումը:

1299. Մաքսային գործի բնագավառում մաքսային ներկայացուցչի գործունեություն իրականացնող իրավաբանական անձի պարտավորությունների կատարումն ապահովելու չափի սահմանումը:

12910. Մաքսային գործի բնագավառում մաքսային փոխադրողի գործունեություն իրականացնող իրավաբանական անձի պարտավորությունների կատարումն ապահովելու այլ չափի սահմանումը, քան նախատեսված է Միության մաքսային օրենսգրքով:

12911. Լիազորված տնտեսական օպերատորների ռեեստրում ընդգրկվելուն հավակնող իրավաբանական անձի ֆինանսական կայունությունը եւ ֆինանսական կայունությունը բնութագրող ու իրավաբանական անձին այդ ռեեստրում ընդգրկելու համար անհրաժեշտ արժեքների որոշման կարգի հաստատումը:

12912. Միության մաքսային օրենսգրքով նախատեսված՝ Միության մաքսային սահմանով տեղափոխվող ապրանքներն անձնական օգտագործման ապրանքների շարքին դասելու չափանիշների քանակական բնութագրերի եւ (կամ) Միության մաքսային սահմանով տեղափոխվող ապրանքներն անձնական օգտագործման ապրանքների շարքին դասելու լրացուցիչ չափանիշների սահմանումը:

12913. Անձնական օգտագործման ապրանքների շարքին չդասվող ապրանքների կատեգորիաների սահմանումը:

12914. Անձնական օգտագործման այն ապրանքների մաքսատուրքերի, հարկերի միասնական դրույքաչափերի, ինչպես նաեւ կատեգորիաների սահմանումը, որոնց նկատմամբ վճարման ենթակա են միագումար մաքսային վճարման ձեւով գանձվող մաքսատուրքերը, հարկերը:

12915. Առանց մաքսատուրքեր, հարկեր վճարելու` անձնական օգտագործման ապրանքները Միության մաքսային տարածք ներմուծելու արժեքային, քաշային եւ (կամ) քանակական նորմերի, այդ նորմերը կիրառելու կարգի սահմանումը, անձնական օգտագործման ապրանքներն օգտագործման մեջ եղած ու ուղեկցվող եւ (կամ) չուղեկցվող ուղեբեռում Միության մաքսային տարածք ներմուծելու այդ նորմերը սահմանելիս հաշվառման ոչ ենթակա անձնական օգտագործման ապրանքների շարքին դասելու չափանիշների սահմանումը, ինչպես նաեւ ապրանքների այն կատեգորիաների սահմանումը, որոնց նկատմամբ անդամ պետությունների օրենսդրությամբ կարող են սահմանվել առանց մաքսատուրքեր, հարկեր վճարելու Միության մաքսային տարածք անձնական օգտագործման ապրանքների ներմուծման արժեքային, քաշային եւ (կամ) քանակական ավելի խիստ նորմեր, քան սահմանված են Հանձնաժողովի կողմից:

12916. Օգտագործման մեջ եղած անձնական օգտագործման այն ապրանքների ցանկի ու քանակի սահմանումը, որոնք օտարերկրյա ֆիզիկական անձանց կողմից Միության մաքսային տարածքում իրենց գտնվելու ժամանակահատվածում կարող են ներմուծվել առանց մաքսատուրքեր, հարկեր վճարելու՝ անկախ այդ ապրանքների արժեքից եւ (կամ) քաշից:

12917. Անձնական օգտագործման ապրանքները մաքսատուրքերի եւ հարկերի վճարումից ազատմամբ Միության մաքսային տարածք ներմուծելու դեպքերի եւ պայմանների, ինչպես նաեւ անձնական օգտագործման այդ ապրանքների օգտագործման եւ (կամ) տնօրինման սահմանափակումների սահմանումը:

12918. Հայտարարատուի անունից եւ նրա հանձնարարությամբ գործող ու մաքսային ներկայացուցիչ չհանդիսացող անձի կողմից անձնական օգտագործման ապրանքների մաքսային հայտարարագրում իրականացնելու դեպքերի սահմանումը:

12919. Այն հանգամանքների, որոնց դեպքում մաքսատուրքերը, հարկերը վճարելու պարտավորությունը դադարում է այն դեպքերում, երբ անձնական օգտագործման միեւնույն ապրանքների համար մաքսատուրքերը, հարկերը վճարելու պարտավորությունը տարբեր անձանց համար առաջացել է տարբեր հանգամանքներում եւ (կամ) բազմիցս, ինչպես նաեւ այդ հանգամանքների ի հայտ գալը հաստատելու վերաբերյալ անդամ պետությունների մաքսային մարմինների փոխգործակցության կարգի սահմանումը:

12920. Խողովակաշարային տրանսպորտով կամ էլեկտրահաղորդման գծերով տեղափոխվող ապրանքների հաշվառման սարքերի տեղադրման վայրեր մուտք գործելու կարգի, անդամ պետությունների մաքսային մարմինների փոխգործակցության կարգի, մաքսային հսկողության կիրառվող ձեւերի, ինչպես նաեւ նշված հաշվառման սարքերի տեղադրման վայրերի ցանկի սահմանումը:

12921. Անդամ պետությունների մաքսային մարմինների կողմից մտավոր սեփականության օբյեկտների նկատմամբ իրավունքների պաշտպանության միջոցներ ձեռնարկելու կարգի սահմանումն այնպիսի ապրանքների համար, որոնք պարունակում են մտավոր սեփականության այնպիսի օբյեկտներ, ինչպիսիք են անդամ պետությունների մտավոր սեփականության օբյեկտների միասնական մաքսային ռեեստրում ընդգրկված՝ ապրանքների ծագման տեղանունները:

12922. Միության մաքսային օրենսգրքին համապատասխան այն հարցերի, որոնց հետ կապված՝ անդամ պետությունների մաքսային մարմիններն ընդունում են նախնական որոշումներ, եւ դրանց ընդունման կարգի սահմանումը:

12923. Ապրանքների այն կատեգորիաների ցանկի հաստատումը, որոնք կարող են հայտագրվել բացթողման համար՝ մինչեւ ապրանքների հայտարարագիրը ներկայացնելը, եւ ներմուծվում են առանձին կատեգորիաների իրավաբանական անձանց կողմից, ինչպես նաեւ այն չափանիշների սահմանումը, որոնց պետք է համապատասխանեն այդ իրավաբանական անձինք:

12924. Այն դեպքերի սահմանումը, երբ Միության անդամներ չհանդիսացող պետությունների տարածքներով եւ (կամ) ծովով Միության մաքսային տարածքի մի մասից Միության մաքսային տարածքի մյուս մաս փոխադրվող (տրանսպորտով փոխադրվող) Միության ապրանքները կորցնում են Միության ապրանքների կարգավիճակը եւ Միության մաքսային տարածք ներմուծելիս դիտարկվում են որպես օտարերկրյա ապրանքներ։

12925. Այն դեպքերի սահմանումը, երբ պարբերական մաքսային հայտարարագրման դեպքում թույլատրվում է ապրանքների ներմուծումը Միության մաքսային տարածք կամ Միության մաքսային տարածքից ապրանքների արտահանումը՝ ապրանքների հայտարարագրում ներկայացված քանակը գերազանցող քանակով:

12926. Այն ապրանքներից, որոնց նկատմամբ, Միության շրջանակներում կնքված միջազգային պայմանագրերին կամ Միությանն անդամակցելու մասին միջազգային պայմանագրերին համապատասխան, նախատեսված է ներմուծման մաքսատուրքերի ավելի ցածր դրույքաչափերի կիրառում, քան սահմանված է Եվրասիական տնտեսական միության միասնական մաքսային սակագնով, այն ապրանքների ցանկի (ցանկերի) սահմանումը, որոնք, «բացթողում՝ ներքին սպառման համար» մաքսային ընթացակարգին համապատասխան, Միության ապրանքների կարգավիճակ են ձեռք բերում ապրանքների բացթողման օրվանից 5 տարին լրանալուց կամ ավելի երկար ժամկետը լրանալուց հետո, ինչպես նաեւ այդպիսի ավելի երկար ժամկետի սահմանումը:

12927. Այն հանգամանքների սահմանումը, որոնց ժամանակ մաքսատուրքերը, հարկերը, հատուկ, հակագնագցման, փոխհատուցման տուրքերը վճարելու պարտավորությունը դադարեցվում է այն դեպքերում, երբ անձնական օգտագործման միեւնույն ապրանքների համար մաքսատուրքերը, հարկերը, հատուկ, հակագնագցման, փոխհատուցման տուրքերը վճարելու պարտավորությունը տարբեր անձանց համար առաջացել է տարբեր հանգամանքներում եւ (կամ) բազմիցս, ինչպես նաեւ այդպիսի հանգամանքների ի հայտ գալը հաստատելու վերաբերյալ անդամ պետությունների մաքսային մարմինների փոխգործակցության կարգի սահմանումը:

12928. Մաքսատուրքերի, հարկերի, հատուկ, հակագնագցման, փոխհատուցման տուրքերի վճարման պարտավորությունը կատարելու առանձնահատկությունների սահմանումն այն դեպքերում, երբ միեւնույն ապրանքների համար մաքսատուրքերի, հարկերի, հատուկ, հակագնագցման, փոխհատուցման տուրքերի վճարման պարտավորությունն առաջացել է տարբեր անձանց մոտ, տարբեր հանգամանքներում եւ (կամ) բազմիցս։

12929. Միության մաքսային օրենսգրքով նախատեսված պարզեցված ընթացակարգերից բացի` լիազորված տնտեսական օպերատորներին տրամադրվող հատուկ պարզեցված ընթացակարգերի սահմանումը:

12930. Միության մաքսային սահմանով ապրանքների եւ տրանսպորտային միջոցների տեղափոխման մասին այն տեղեկությունների կազմի սահմանումը, որոնք տրամադրվում են անդամ պետությունների մաքսային մարմինների կողմից՝ Միության մաքսային սահմանով ապրանքների տեղափոխման վայրերում մաքսային ենթակառուցվածքների վիճակի, զարգացման դինամիկայի եւ միտումների` Հանձնաժողովի կողմից վերլուծություն անցկացնելու համար:»:

2. Նշված կանոնակարգի թիվ 2 հավելվածը լրացնել հետեւյալ բովանդակությամբ 33-44-րդ կետերով.

«33. Ապրանքների փոխադրում (տրանսպորտային փոխադրում) իրականացնող տրանսպորտային միջոցի տեսակից կախված` նախնական տեղեկատվության կազմի, նախնական տեղեկատվություն տրամադրելու կարգի եւ ժամկետների, անդամ պետությունների մաքսային մարմիններին նախնական տեղեկատվություն տրամադրելու պարտավորություն կամ իրավունք ունեցող անձանց եւ անդամ պետությունների մաքսային մարմինների կողմից այդ տեղեկատվության օգտագործման նպատակների սահմանումը:

34. Միության մաքսային սահմանով ապրանքների տեղափոխման վայրերում տեղակայված մաքսային ենթակառուցվածքների տարրերի՝ հարմարություններով ապահովվածությանը եւ տեխնիկական հագեցվածությանը ներկայացվող տիպային պահանջների սահմանումը:

35. Ապրանքների հաշվառման այն համակարգին ներկայացվող տիպային պահանջների սահմանումը, որը թույլ է տալիս մաքսային գործառնությունների կատարման ժամանակ անդամ պետությունների մաքսային մարմիններին ներկայացված տեղեկությունները համադրել տնտեսական գործառնությունների կատարման մասին տեղեկությունների հետ, եւ որով ապահովվում է անդամ պետությունների մաքսային մարմինների համար այդ տեղեկությունների (այդ թվում՝ հեռակա) մատչելիությունը:

36. Այն դեպքերի եւ (կամ) ապրանքների այն կատեգորիաների սահմանումը, որոնց դեպքում եւ (կամ) որոնց նկատմամբ չեն կիրառվում առանձին հատուկ պարզեցված ընթացակարգեր:

37. Այն ապրանքների ցանկի սահմանումը, որոնց վերաբերյալ անդամ պետությունների մաքսային մարմինները որոշում են կայացնում են Միության մաքսային սահմանով չհավաքված կամ կազմատված տեսքով, այդ թվում՝ չկոմպլեկտավորված կամ անավարտ տեսքով տեղափոխվող ապրանքների դասակարգման մասին՝ չհավաքված կամ կազմատված տեսքով, այդ թվում՝ չկոմպլեկտավորված կամ անավարտ տեսքով Միության մաքսային սահմանով տեղափոխվող ապրանքների համար սահմանված առանձնահատկություններով մաքսային հայտարարագրում իրականացնելու նպատակով:

38. Այն մաքսատուրքերի, հարկերի եւ (կամ) հատուկ, հակագնագցման, փոխհատուցման տուրքերի գումարը սահմանելու համար առկա տեղեկություններն օգտագործելու կարգի սահմանումը, որոնց հիման վրա որոշվում է մաքսատուրքերի, հարկերի եւ (կամ) հատուկ, հակագնագցման, փոխհատուցման տուրքերի վճարման պարտավորությունների կատարումն ապահովելու չափը` Միության մաքսային օրենսգրքով նախատեսված դեպքերում։

39. Այն դեպքերի սահմանումը, երբ Միության մաքսային օրենսգրքով նախատեսված ներմուծման մաքսատուրքերի, հատուկ, հակագնագցման, փոխհատուցման տուրքերի բռնագանձման միջոցներից բացի՝ այլ միջոցներ չեն ձեռնարկվում:

40. Այն օրվա սահմանումը, որը ներմուծման մաքսատուրքերը կամավոր կերպով վճարելու դեպքում համարվում է «բացթողում՝ ներքին սպառման համար» մաքսային ընթացակարգով ձեւակերպված ապրանքների համար ներմուծման մաքսատուրքերը վճարելու ժամկետ՝ Միության շրջանակներում կնքված միջազգային պայմանագրերին կամ Միությանն անդամակցելու մասին միջազգային պայմանագրերին համապատասխան ներմուծման մաքսատուրքերը Եվրասիական տնտեսական միության միասնական մաքսային սակագնով սահմանված ներմուծման մաքսատուրքերի դրույքաչափերից ավելի ցածր դրույքաչափերով վճարմամբ:

41. Միության մաքսային սահմանով չհավաքված կամ կազմատված տեսքով, այդ թվում՝ չկոմպլեկտավորված կամ անավարտ տեսքով տեղափոխվող ապրանքները (ապրանքների բաղադրիչները) «մաքսային տարանցում» մաքսային ընթացակարգով ձեւակերպելիս մաքսատուրքերի, հարկերի վճարման պարտավորության կատարումն ապահովելու չափի եւ հատուկ, հակագնագցման, փոխհատուցման տուրքերի վճարման պարտավորության կատարումն ապահովելու չափը որոշելու առանձնահատկությունների սահմանումը։

42. Այն դեպքերի սահմանումը, երբ Միության մաքսային սահմանով չհավաքված կամ կազմատված տեսքով, այդ թվում՝ չկոմպլեկտավորված կամ անավարտ տեսքով տեղափոխվող ապրանքների դասակարգման մասին որոշումը ներկայացնելն այն պայմանն է, որը պահպանելու դեպքում չհավաքված կամ կազմատված տեսքով, այդ թվում՝ չկոմպլեկտավորված կամ անավարտ տեսքով «մաքսային պահեստ» մաքսային ընթացակարգով ձեւակերպված ապրանքները «մաքսային պահեստ» մաքսային ընթացակարգի գործողությունն ավարտելու նպատակով կարող են ձեւակերպվել այլ մաքսային ընթացակարգերով՝ Եվրասիական տնտեսական միության արտաքին տնտեսական գործունեության ապրանքային անվանացանկին համապատասխան հայտագրելով կոմպլեկտավորված կամ ավարտված տեսքով ապրանքի ծածկագրին համապատասխանող ապրանքի ծածկագիրը:

43. Միության մաքսային տարածքում վերամշակման գործառնությունների թվին չդասվող` Միության մաքսային օրենսգրքով նախատեսված գործառնություններից բացի՝ այլ գործառնությունների սահմանումը:

44. Այն պայմանների սահմանումը, որոնց պահպանման դեպքում մաքսատուրքերը, հարկերը, հատուկ, հակագնագցման, փոխհատուցման տուրքերը վճարելու պարտավորությունների կատարումն ապահովելու հնարավորություն կարող է չտրվել այն դեպքում, երբ հայտարարատուի անունից կամ նրա հանձնարարությամբ մաքսային գործառնություններն իրականացնում է մաքսային ներկայացուցիչը, եւ այդ մաքսային ներկայացուցիչը, Միության մաքսային օրենսգրքին համապատասխան, հայտարարատուի հետ կրում է մաքսատուրքերը, հարկերը, հատուկ, հակագնագցման, փոխհատուցման տուրքերը վճարելու համապարտ պարտավորություն:»:

\_\_\_\_\_\_\_\_\_\_\_\_\_